Նուրեև։ Սպիտակ ագռավը

«Նուրեև։ Սպիտակ ագռավը» (), 2018 թվականի բրիտանական կինոֆիլմ, որը նկարահանել է ռեժիսոր Ռեյֆ Ֆայնսը բալետային արտիստ Ռուդոլֆ Նուրիևի կյանքի մասին։

Սյուժե 
Ֆիլմը Ջուլի Կավանի կենսագրական գրքի էկրանավորումն է։ Այն պատմում է 1961 թվականին Ռուդոլֆ Նուրիևի արտասահմանյան հյուրախաղերի մասին Լենինգրադի Կիրովի թատրոնի թատերախմբի հետ։ Հիմնական գծի զարգացմանը զուգընթաց հանդիսատեսին ներկայացվում են հուշեր արտիստի ավելի վաղ կյանքի մասին՝ նրա ծնունդը Սիբիրյան երկաթուղու գնացքի վագոնում, 1940-ական թվականներին ընտանիքի հետ պատահած աղետները, կյանքը Ուֆայում, ուսումը Լենինգրադում։

Փարիզում ելույթների ժամանակ Ռուդոլֆ Նուրիևը ծանոթանում է տեղի թատերական բոհեմայի հետ և շատ ժամանակ է անցկացնում նոր ընկերների հետ։ Դա կտրականապես դուր չի գալիս թատերախմբին ուղեկցող ԿԳԲ-ի աշխատակցին։ Աճող լարվածությունը, ԽՍՀՄ արտաքսման սպառնալիքը հանգեցնում են նրա հայտնի փախուստին դեպի արևմուտք։

Դերերում 
 Օլեգ Իվենկո<ref name="filmoria.co.uk">{{cite web|url=http://www.filmoria.co.uk/shooting-wraps-on-ralph-fiennes-the-white-crow/|title=Shooting Wraps On Ralph Fiennes' The White Crow – Filmoria|website=www.filmoria.co.uk|access-date=31 October 2017}}</ref> – Ռուդոլֆ Նուրիև
 Ռեյֆ Ֆայնս – Ալեքսանդր Պուշկին
 Սերգեյ Պոլունին – Յուրի Սոլովյով
 Չուլպան Խամատովա – Քսենյա Յուրգենսոն
 Ադել Էկզարկոպուլոս – Կլարա Սեյնթ
 Ռաֆայել Պերսոնա – Պիեռ Լակոտ
 Ռավշանա Կուրկովա – Ֆարիդա Նուրիևա
 Լուիս Հոֆման – Թեյա Կրեմկե
 Ալեքսեյ Մորոզով – Ստրիժևսկի
 Անաստասիա Մեսկովա – Ալլա Օսիպենկո
 Նադեժդա Մարկինա – ԽՍՀՄ մշակույթի նախարարության աշխատակից 
 Անդրեյ Ուրգանտ – Նիկոլայ Իվանովսկի
 Ժոնաթան Զակկաի – Սերժ Լիֆար
 Քսենյա Ռյաբինկինա – ''Աննա Իվանովնա Ուդալցովա

Մրցանակներ 
  2018 - Տոկիոյի միջազգային կինոփառատոն - Լավագույն գեղարվեստական ներդրումը

Քննադատություններ 
Կինոքննադատ Դմիտրի Վոլչեկը կշտամբել է ռեժիսորին այն բանի համար, որ նա, ձգտելով ֆիլմի և բովանդակության արժանահավատության, բաց է թողել Նուրիևի կյանքի պատմության դրամատիկ բաղադրիչը։ Առանձին քննադատության է ենթարկվել Նուրիևի և հասարակության հակամարտությունը, նրա անձնական կյանքը լռության մատնելը։ Սվետլանա Խոխրյակովան «Московский комсомолец» նույնպես նշել է դա՝ գրելով, որ ստեղծվում է «այնպիսի զգացողություն, թե նկարահանել է արգելքներով կաշկանդված խորհրդային ռեժիսորը»։

Ծանոթագրություններ

Արտաքին հղումներ 
  

Բրիտանական ֆիլմեր
2018 ֆիլմեր
Բրիտանական դրամա ֆիլմեր
Ֆիլմեր Փարիզի մասին
Անգլերեն ֆիլմեր
Ռուսերեն ֆիլմեր
Բրիտանական կենսագրական ֆիլմեր
ԼԳԲՏ ֆիլմեր
Ֆիլմեր, որոնց գործողությունները տեղի են ունենում 1960-ականներին
Ֆիլմեր, որոնց գործողությունները տեղի են ունենում 1940-ականներին
Ֆիլմեր, որոնց գործողությունները տեղի են ունենում Ռուսաստանում
2018 դրամա ֆիլմեր
Գրական ստեղծագործությունների էկրանավորումներ
2010-ականների կենսագրական դրամա ֆիլմեր
Ֆրանսիական ֆիլմեր
Ֆրանսիական կենսագրական ֆիլմեր
Ֆրանսիական դրամա ֆիլմեր
Իրական դեպքերի վրա հիմնված դրամա ֆիլմեր